

R E P U B L I K A H R V A T S K A

G R A D Z A G R E B

GRADSKI URED ZA SOCIJALNU ZAŠTITU

I OSOBE S INVALIDITETOM

Zagreb, 15. travnja 2020.

U Uputama za sprečavanje i suzbijanje epidemije COVID-19 u domovima za starije osobe i drugim ustanovama u sustavu socijalne skrbi, a koje su 27.3. donijeli Hrvatski zavod za javno zdravstvo i Nastavni zavod za javno zdravstvo „Dr. Andrija Štampar“, navedeno je da se zaštitna oprema osigurava **prvenstveno za one koji su u bliskom kontaktu s oboljelim korisnicima** te da ju osigurava Stožer civilne zaštite Republike Hrvatske.

Dana 11.4. Hrvatski zavod za javno zdravstvo donio je **nove** **Upute** za sprječavanje i suzbijanje epidemije COVID-19 za pružatelje socijalnih usluga u sustavu socijalne skrbi u kojima se navodi identično za koga se osigurava, ali da zaštitnu opremu osigurava stožer Civilne zaštite županije. Već jučer, 14.4., Hrvatski zavod za javno zdravstvo objavio je **noveliranu** **Uputu** koja se u dijelu osiguravanja zaštitne opreme za pružatelje socijalnih usluga nije promijenila.

Ističemo kako smo, iako nismo bili obvezni, svim pružateljima usluga smještaja za starije osobe, tako i privatnim domovima, dostavili putem elektronske pošte navedene Upute (od 11.4. i 14.4.) s namjerom da budu pravovremeno obaviješteni o svim protuepidemijskim postupcima kojima se može prevenirati pojava i širenje zaraze.

Tijekom današnjeg dana svim pružateljima socijalnih usluga koji se nalaze u evidenciji Ministarstva za demografiju, obitelj, mlade i socijalnu politiku, pa tako i privatnim domovima za starije osobe na području Zagreba, dostavljena je obavijest o podjeli zaštitne opreme u četvrtak, 16.4.

Naglašavamo kako se u Uputama precizno navodi da se zaštitna oprema osigurava prvenstveno za one djelatnike koji su u bliskom kontaktu sa zaraženom osobom, a do danas nije bilo pojave korisnika s COVID-19 bolesti. Nadalje, ističemo kako su domovi za starije osobe u nadležnosti Grada Zagreba, tako i privatni domovi odnosno odgovorne osobe, dužni osigurati zaštitnu opremu u skladu sa svojim potrebama.

S poštovanjem,

  **PROČELNICA**

 **Romana Galić, univ. spec. act. soc.**